• વિટિલિગોઃ વિટિલિગો એ શરીર પર આવતા સફેદ ડાઘ છે, જે જુદાં-જુદાં કારણોસર થાય છે. એવું જોવા મળ્યું છે કે ડાયાબિટીસના દર્દીઓમાં પણ એ જોવા મળે છે. જોકે બીજા સ્કિન ડિસીઝની સરખામણીએ ડાયાબિટીસના દર્દીઓમાં આ રોગનું પ્રમાણ થોડું ઓછું છે. આપણા શરીરમાં પિગમેન્ટ્સ હોય છે જે સ્કિનનો કલર નક્કી કરે છે. આ પિગમેન્ટ્સમાં વધ-ઘટ થતી રહે છે, પરંતુ વધેલી સુગરને કારણે ખાસ કોષો, જે પિગમેન્ટ્સ બનાવે છે એ કોષો નાશ પામે છે. આથી પિગમેન્ટ્સ બનતા અટકી જાય છે. શરીરના જે ભાગમાં આ પિગમેન્ટ્સનું પ્રોડ્કશન બંધ થઈ જાય છે ત્યાં સફેદ ડાઘ આવી જાય છે. જે લોકોને વિટિલિગો હોય તેમના માટે ઘણી જુદી જુદી ટ્રીટમેન્ટ શક્ય છે. જેમ કે દવાઓ, લેઝર કે પછી સર્જરી. ડોક્ટર નક્કી કરે છે કે કયા પ્રકારની ટ્રીટમેન્ટ તમારા વિટિલિગો માટે અસરકારક રહેશે.